Source: http://cdep.ro/pls/steno/steno.stenograma?ids=3&idm=10&idl=1
Timestamp: 2020-05-30 00:41:22+00:00

Document:
10. Dezbaterea proiectului de Lege pentru aprobarea Ordonanţei de urgenţă nr.67/1997 privind înfiinţarea, organizarea şi funcţionarea Oficiului Naţional al Cinematografiei şi constituirea Fondului Cinematografic Naţional (procedură de urgenţă; amânarea votului final).
Continuăm cu proiectul de Lege pentru aprobarea Ordonanţei de urgenţă nr. 67/1997 privind înfiinţarea, organizarea şi funcţionarea Oficiului Naţional al Cinematografiei şi constituirea Fondului Cinematografic Naţional.
Rog comisia să propună timpii. Este punctul 7 în ordinea de zi.
Domnule deputat Sassu, vă rog.
Având în vedere că sunt vreo 40 de puncte în raportul comisiei, eu vă propun 3 minute fiecare intervenţie, un maxim de două ore.
S-au propus două ore şi 3 minute pe articole.
Vă supun spre aprobare timpii: două ore şi trei minute, respectiv trei minute.
Articolul 2, numărul curent 2 din raport.
La art. 2 alin. 2 se prevede că: "Oficiul Naţional al Cinematografiei are personalitate juridică şi este ordonator principal de credite". Or, nu se poate ca o instituţie să fie ordonator principal de credite. Dacă ne uităm în art. 33 din Legea nr. 72/1996 o să vedeţi că ordonatorii de credite sunt conducătorii instituţiilor respective: ministrul, preşedintele unui consiliu. La Camera Deputaţilor, de pildă, ordonator de credite nu este Camera Deputaţilor, ci este secretarul general.
Deci trebuie eliminat din acest text şi acolo unde se va vorbi despre preşedintele acestui oficiu, să se prevadă că el îndeplineşte şi calitatea de ordonator principal de credite.
Iniţiatorul? Vă rog doar să spuneţi da sau nu. De acord. Comisia este de acord.
Vă supun spre aprobare art. 2, cu amendamentul făcut adineauri de domnul deputat Acsinte Gaspar.
Articolul 3, numărul curent 3 din raport.
Articolul 5, numărul curent 4 din raport.
Articolul 6, numărul curent 5 din raport.
Articolul 5, care a fost la numărul curent 4 l-am trecut, art. 6, numărul curent 5 l-am trecut... După art. 6....
La 6 nu l-aţi trecut!
Poftim? Am ajuns la art. 6 în momentul de faţă.
Deci, art. 6, numărul curent 5 din raport.
Este o chestiune de tehnică legislativă şi vă propun eliminarea textului "pentru îndeplinirea responsabilităţilor ce-i revin". Trebuie textul să fie foarte clar: "Oficiul Naţional al Cinematografiei are următoarele atribuţii: ..." şi se dau. Iar la litera f) - ca să nu mai revin - unde se spune: "sprijină participarea unor producţii româneşti la festivaluri" cred că ar trebui spus: "sprijină participarea unor producţii cinematografice româneşti". Dacă lăsăm numai "producţii" aşa, se pot înţelege tot felul de producţii. Adică trebuie precizat că este vorba de acele producţii cinematografice cu care se participă la festivaluri sau alte manifestări internaţionale.
Vă supun spre aprobare numărul curent 5 din raport, cu aceste doouă amendamente.
Continuăm cu numărul curent 6 din raport, care va presupune, însă, şi renumerotarea tuturor articolelor în continuare.
La numărul curent 7 din raport, referitor la articolul 7? Domnule deputat Acsinte Gaspar, vă rog.
În logica textului, alin. 2 al acestui articol ar trebui să devină alineat final, adică după 6, pentru că art. 7 întâi arată că se înfiinţează consiliul. La alin. 3 se stabileşte componenţa consiliului, după aceea la alin. 4 vin membrii, iar alin. 2 care vorbeşte despre secretariatul lucrărilor, operaţiunile tehnice ce le realizează, ar trebui să devină alineat final.
La alin. 6 al acestui articol, textul este puţin confuz. Se spune aşa: "Doi membri ai Consiliului Oficiului Naţional al Cinematografiei sunt desemnaţi de ministrul culturii şi respectiv de ministrul finanţelor". Desemnează fiecare câte doi sau cei doi sunt desemnaţi de comun acord?
Este o eroare de dactilografiere. Deci, alineatul acesta 6 de care vorbea domnul deputat Acsinte Gaspar este, de fapt, 5 în arhitectura acestui articol.
S-au făcut două propuneri: precizarea textului la alineatul acesta 6, care de fapt este 5, şi mutarea alin. 2, ca ultim alineat al acestui articol.
Vă rog să propuneţi o reformulare pentru alineatul respectiv şi să spuneţi dacă sunteţi de acord cu propunerea cealaltă.
Domnule deputat Sassu, vă rog, din partea comisiei.
Sunt absolut de acord cu mutarea alineatului 2 la sfârşit, pentru înţelegerea mai bună, iar dacă la alin.6 actual nu este foarte clar, atunci putem spune: "câte un membru al Consiliului Naţional al Cinematografiei este desemnat de ministrul culturii şi respectiv de ministrul finanţelor" şi atunci cred că chestiunea în sine este foarte clară.
Pe de altă parte, o să trebuiască să vedem, împreună cu domnul Gaspar, pentru că am scos acolo calitatea de ordonator, dacă nu cumva aici ar putea să intre, după "Oficiul Naţional al Cinematografiei este alcătuit din preşedinte, vicepreşedinte...", dacă n-ar putea să intre aici atribuţia de ordonator principal de credite, un fel de 3', "Preşedintele Oficiului Naţional al Cinematografiei are calitatea de ordonator principal de credite" şi atunci...
(Domnul Gheorghe Ana îi se spune ceva din sală).
Da, dar ştiţi ce se întâmplă? Este preşedintele şi vicepreşedintele şi atunci poate îl punem separat, că este ordonator principal numai preşedintele.
Staţi puţin. Haideţi să o luăm pe alineate, aşa, pentru că altminteri o să avem greutăţi cu el.
Deci, alin.1...
Să revenim la art.2 alin.2, pentru că trebuie puţin reformulat, eliminând faptul că oficiul nu este ordonator principal de credite. Şi atunci alin.2 al art.2 ar avea următorul conţinut: "Oficiul Naţional al Cinematografiei are personalitate juridică, iar cheltuielile curente şi de capital se finanţează integral de la bugetul de stat".
Vă supun, deci, spre aprobare, în primul rând acest alin.2, în formularea aceasta pentru art.2.
Art.2. în ansamblul lui.
Acum, la art.7 alin.1... Deci, rămân neschimbate: alin.1, 3, 4, 6 devine 5, cu precizarea făcută însă.
Deci, vă supun spre aprobare în felul următor:
La art.7, alin.2 să devină ultimul alineat al acestui articol.
Alineatele 1, 3, 4 şi 2 actual, care devine ultimul ca şi conţinut numai, vi le supun spre aprobare.
Pentru alin.5, care e dintr-o greşeală 6 aici, textul propus de domnul deputat Sassu, care face precizarea respectivă.
Deci, art.7 mai capătă un alineat.
Vă rog. Care unde să-şi aibă locul?
Care să fie după actualul alin.3, unde se spune: "Consiliul Oficiului Naţional al Cinematografiei este alcătuit din preşedinte şi vicepreşedintele Oficiului Naţional al Cinematografiei şi din 11 membri", da?
Da. Deci, un alineat 3', dacă vreţi, şi pe urmă se renumerotează... Poftim?
Deci, art.7 va rămâne cu textele care sunt aici şi vi-l supun spre aprobare.
Domnul deputat Sassu, vă rog.
Da. Deci, pentru că e vorba de banii Oficiului Naţional al Cinematografiei, nu putem vorbi de atribuţiile preşedintelui la articolul care vorbeşte de Consiliul Oficiului şi, atunci, vă propun ca la art.3, unde se spune că: "Oficiul Naţional este condus de preşedinte..." ş.a.m.d., să introducem un alineat nou, care să spună că: "Preşedintele Oficiului Naţional al Cinematografiei are calitatea de ordonator principal de credite" sau "este ordonator principal de credite".
"Este ordonator".
Şi în momentul acesta, lucrurile sunt clare.
Deci la art.3 alin.2, în formularea propusă.
Art.3 în ansamblul lui.
Continuăm cu art.8, nr.crt.8 din raport.
Pct.9 din raport, referitor la art.9
Deci, nr.crt.10, referitor la art.10.
Aveam ceva la 11.
Poftim? Da, vă rog. Deci, revenim la 11, este un amendament al domnului deputat Acsinte Gaspar. Vă rog.
La art.11, la alin.2, vă propun să fie înlocuită sintagma "se reuneşte" cu "se întruneşte". Aici este vorba de un sistem de lucru.
Şi, de asemenea, la alin.3: "Consiliul se poate întruni şi în şedinţă extraordinară".
Iniţiatorul, comisia de acord.
Art.11, cu acest amendament.
Deci, nr.crt.12.
Nr.crt.13.
Nr.crt.14.
Nr.crt.15.
Nr.crt.16.
Nr.crt.17.
Nr.crt.18.
Nr.crt.19.
Nr.crt.20.
Nr.crt.21.
Nr.crt.22.
Nr.crt.23.
Nr.crt.24.
Nr.crt.25.
Nr.crt.26.
Nr.crt.27.
Nr.crt.28.
Nr.crt.29.
Nr.crt.30.
Nr.crt.31.
Nr.crt.32.
Nr.crt.33.
Nr.crt.34.
Deci, eu am ajuns la art.36, care a fost nr.crt.34. Şi acum sunt la art.37, care n-are număr curent în raport.
Nr.crt.35 din raport.
Nr.crt.36 din raport, referitor la art.42.
Domnul deputat George Şerban de la PNTCD. Vă rog.
La comisie s-a adoptat această eliminare a articolului 42, pentru a nu fi repetitiv textul.
Din păcate, legea impune să fie repetitiv, întrucât, altfel, Oficiul Naţional al Cinematografiei nu va putea beneficia de posibilitatea participării sale la programele internaţionale.
Foarte pe scurt, Legea nr.72 din 1996, a finanţelor publice stabileşte la art.14 alin.2 că: "Ministerul Finanţelor asigură plata contribuţiei diferitelor instituţii din România la asociaţiile internaţionale, la programele internaţionale, dacă în legile ce stabilesc funcţionarea acestor instituţii este special prevăzut". Or, în acest caz, dacă se elimină, dispare această prevedere specială şi Ministerul Finanţelor nu mai poate asigura plata contribuţiilor.
În consecinţă, propun ca art.42 să fie aprobat în următoarea formulare; deci, art.42 alin.1 să sune în felul următor: "În scopul integrării europene, Oficiul Naţional al Cinematografiei, împreună cu Ministerul Afacerilor Externe şi Ministerul Finanţelor vor asigura, în termen de 90 de zile de la data intrării în vigoare a prezentei ordonanţe, înscrierea României în programul specializat al Uniunii Europene "Euroimage", precum şi în alte organisme şi programe internaţionale". Acesta este alin.1.
Alin.2: "Taxele de înscriere, precum şi plata contribuţiei anuale aferente se vor asigura din bugetul de stat, prin Oficiul Naţional al Cinematografiei".
Acum, în această variantă precizarea este şi mai clară şi asigură Oficiului Naţional al Cinematografiei participarea la programele internaţionale. "Euroimage", de pildă, este un program internaţional în care participarea îţi asigură finanţare. Plata contribuţiei îţi dă posibilitatea să obţii din acest program, pe bază de proiecte, finanţări pentru diferite filme. Deci, este în favoarea României. Vă mulţumesc.
Departamentul de Integrare Europeană, băgaţi-l şi pe el.
Este suficient. Departamentul este în cadrul Ministerului Afacerilor Externe. Atunci, apare o suprapunere. De la cine mai luăm aprobarea?
Nu este în structura ministerului.
Bun, de acord cu dumneavoastră. Repet formularea. Rog reprezentantul guvernului să fie de acord.
Domnule secretar de stat!
Se solicită introducerea, pe lângă Ministerul Afacerilor Externe, şi a Departamentului pentru Integrare Europeană, da? De acord, da? Atunci, recitesc alin.1 al art.42: "În scopul integrării europene, Oficiul Naţional al Cinematografiei, împreună cu Ministerul Afacerilor Externe, Departamentul pentru Integrare Europeană şi Ministerul Finanţelor vor asigura, în termen de 90 de zile de la data intrării în vigoare a prezentei ordonanţe, înscrierea României în programul specializat al Uniunii Europene "Euroimage", precum şi în alte organisme şi programe internaţionale".
Şi alin.2: "Taxele de înscriere, precum şi plata contribuţiei anuale aferente se vor asigura din bugetul de stat, prin Oficiul Naţional al Cinematografiei". Vă mulţumesc.
(Discuţii între inţiator, comisie, prezidiu).
Va rog să propuneţi textul corect pentru acest alineat.
La propunerea Ministerului Culturii, consider că este foarte bine, trebuie trecut la plural: "programele specializate ale Uniunii". Citesc de la început: "În scopul integrării europene, Oficiul Naţional al Cinematografiei, împreună cu Ministerul Afacerilor Externe, Departamentul pentru Integrare Europeană şi Ministerul Finanţelor vor asigura, în termen de 90 de zile de la data intrării în vigoare a prezentei ordonanţe, înscrierea României în", şi acum urmează diferenţa, "programele specializate ale Uniunii Europene, "Euroimage", precum şi în alte organisme şi programe internaţionale".
Deci, este pluralul la programele Uniunii Europene.
"Vor acţiona pentru".
Nu depinde de partea română înscrierea.
Da, "vor acţiona pentru înscrierea", "vor acţiona, în termen de 90 de zile de la data intrării în vigoare..., pentru înscrierea României".
Şi alineatul 2 ?
Alin.2 rămâne cel pe care l-am citit.
Rămâne aşa cum este, da?
"Taxele de înscriere, precum şi plata contribuţiei...".
Vă supun spre aprobare art.42, cu textele de la alin.1, text citit, şi alin.2 din textul original.
Deci, suntem la art.43.
Cu asta, am terminat cu ordonanţa. Deci, ordonanţa a avut 43 de articole şi vă supun spre aprobare ordonanţa în ansamblul ei.
Acum, ne întoarcem la nr.crt.1 din raport, la art.I. Deci, în locul articolului unic al legii, apare un articol I. Ordonanţa de urgenţă, evident, trebuie completat şi aici "a Guvernului", cu următoarele... Poftim?
"Republicată în Monitorul Oficial".
Păi, scrie aici, la nr.crt.1 scrie chestiunea aceasta, dacă vă uitaţi în raport.
E corect textul. Aşa.
Deci, art.I: "Se aprobă Ordonanţa de urgenţă a Guvernului nr..." , deci trebuie precizat lucrul acesta în art.I şi, în continuare, se numără toate modificările care s-au adus şi care au fost aprobate de noi aici.
Voturi pentru art.I? Vă mulţumesc.
Acum, art.II al legii se găseşte la nr.crt.37 din raport.
Corect. Vi-l supun spre aprobare.
Este o lege cu caracter ordinar. Vot final prin vot deschis.
E organică, domnule preşedinte.
Îmi pare foarte rău, la mine apare ca lege ordinară.
(Discuţii la prezidiu şi la comisie.)
Este o dispută dacă este o lege cu caracter ordinar sau organic. Eu revin asupra votului final pe care l-am dat şi dăm votul final săptămâna viitoare, după ce Departamentul legislativ, împreună cu comisiile de specialitate vor stabilit caracterul acestei legi.
Sunt informat de către cei doi secretari de şedinţă că în momentul de faţă nu mai avem cvorumul de lucru în sală şi, în condiţiile acestea, mă voi prevala de prevederile art.128 alin.3 şi suspend şedinţa de astăzi, declarând închisă şi sesiunea extraordinară a Camerei Deputaţilor.
Convocarea Camerei este făcută de către preşedinte pentru ziua de luni, la ora 14,00. Biroul permanent la ora 12,00.
Adresa poştală: Palatul Parlamentului, str.Izvor nr.2-4, sect.5, Bucureşti sâmbătă, 30 mai 2020, 3:41

References: Articolul 2

Articolul 3

Articolul 5

Articolul 6

Articolul 5
 articolul 7